หุ้นยุโรปเปิดตลาดอ่อนตัวลง จับตาผลประกอบการเอกชน
ตลาดหุ้นยุโรปเปิดตลาดอ่อนตัวลงในวันนี้ หลังจากหลายบริษัทได้ทยอยรายงานผลประกอบการ และผลประกอบการที่อ่อนตัวลงต่ำกว่าคาดการณ์ของแอปเปิลก็ทำให้หุ้นกลุ่มเซมิคอนดัคเตอร์ปรับตัวลงตามไปด้วย
22 ก.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดอ่อนตัวลงในวันนี้ หลังจากหลายบริษัทได้ทยอยรายงานผลประกอบการ และผลประกอบการที่อ่อนตัวลงต่ำกว่าคาดการณ์ของแอปเปิลก็ทำให้หุ้นกลุ่มเซมิคอนดัคเตอร์ปรับตัวลงตามไปด้วย
ดัชนี Stoxx Europe 600 อ่อนตัว 0.5% แตะ 400.71 ดัชนี CAC-40 ตลาดหุ้นฝรั่งเศสเปิดวันนี้ที่ 5,070.67 จุด ลดลง 35.90 จุด, -0.70%
หุ้นบีเอชพี บิลลิตัน ปรับตัวลง 2.4% และฉุดหุ้นกลุ่มสินค้าโภคภัณฑ์ลงด้วยเช่นกัน
บริษัท แอปเปิล อิงค์ เปิดเผยผลประกอบการไตรมาส 2 ปีนี้อยู่ที่ 4.96 หมื่นล้านดอลลาร์ และกำไรสุทธิรายไตรมาสอยู่ที่ 1.07 หมื่นล้านดอลลาร์ หรือ 1.85 ดอลลาร์ต่อหุ้น
 
อินโฟเควสท์ แปลและเรียบเรียง